Шахмұрат Мүтәліп

Шахмұрат Мұтәліп (18 қыркүйек 1990 жыл, ҚазКСР, Алматы облысы, Іле ауданы, Қазцик ауылы) — қазақстандық спорт қайраткері, экономика ғылымдарының магистрі, Қазақстан бокс федерациясының президенті (2024 жылдан бастап). 2024 жылы Федерация басшысы ретінде IBA ұйымынан шығып, жаңадан құрылған World Boxing ұйымына мүшелікке өтініш берді. World Boxing ұйымы аясында тұңғыш рет өткен Әлем чемпионатында командалық есепте Қазақстан құрамасы бірінші орынға тоқтап, 4 спортшы екі дүркін әлем чепионы және ең ауыр салмақта тұңғыщ рет чемпион атанып тарихи жетістік орнатты. Өмірбаяны Муталип Шахмурат 1990 жылы 18 қыркүйекте Алматы облысы Іле ауданы Қазцик ауылында дүниеге келген. Білімі * 2012 жылы «Туран» университетін «Экономика» мамандығы бойынша үздік дипломмен тәмамдады. * 2012 жылы «Туран» университетінде «Аймақтану» мамандығы бойынша бакалавр дәрежесін алды. * 2014 жылы «Туран» университетінде «Экономика» мамандығы бойынша экономика ғылымдарының магистрі атанды. * Куала-Лумпурдағы (Малайзия) Asian Pacific University (APU) университетінде білім алған. Еңбек жолы 2008–2015 жж. – «БЕНТ» АҚ-да слесарь шпал өндірісі, экономист, аға бухгалтер, қаржы директоры, вице-президент, бірінші вице-президент қызметтерін атқарды. 2016–2017 жж. – «Концерн «Казахсельмаш» ЖШС директорлар кеңесі төрағасының кеңесшісі. 2017–2020 жж. – «IST Group» ЖШС тәуелсіз директоры. 2020–2021 жж. – «Integra Construction KZ» ЖШС бас директоры. Компания 1997 жылы құрылған қазақстандық құрылыс компаниясы. Негізгі бағыты — теміржол, метро және инфрақұрылымдық нысандар салу. Компания Алматы – Хоргос автожолын, Арқалық – Шұбаркөл, Жезқазған – Саксаульская, Жетіген – Хоргос және Алматы-1 – Шу теміржолдарын тұрғызды. 2022 жылдан бері иесі — Муталип Шахмурат, сондай-ақ шетелде бірнеше филиалы бар. 2023 жылы компанияның салықтық төлемдері 10,36 млрд теңгені құрады. 2021–2024 жж. – «Integra Construction KZ» ЖШС бақылау кеңесінің төрағасы. 2018 жылы Forbes Қазақстан рейтингінде «Integra Construction KZ» ЖШС жол құрылысы саласында 54,50 млрд теңге табыспен ең ірі 50 жекеменшік компания қатарына енген. 2024 жылдан бастап – Қазақстан бокс федерациясының президенті. 2025 жылдан бастап – Қазақстан Ұлттық Олимпиадалық комитеті атқарушы комитетінің халықаралық ынтымақтастық жөніндегі вице-президенті. Қоғамдық қызметі * Қазақстан бокс федерациясының президенті (2024 жылдан бастап) * Қазақстан ҰОК атқарушы комитетінің халықаралық ынтымақтастық жөніндегі вице-президенті (2025 жылдан бастап) Бокс федерациясы 2025 жылғы Әлем чемпионаты — Ниш, Сербия (әйелдер) (IBA) * 🥇Назым Кызайбай (48 кг) * 🥇 Алуа Балкибекова (50 кг) * 🥇 Аида Абикеева (63 кг) * 🥈Виктория Графеева (60 кг), * 🥈 Ельдана Талипова (+81 кг) * 🥉 Наталья Богданова (70 кг) 2025 жылғы Әлем чемпионаты — Ливерпуль (Англия) World Boxing * 🥇Санжар Ташкенбай (50 кг) * 🥇 Махмуд Сабырхан (55 кг) * 🥇 Торехан Сабырхан (70 кг) * 🥇 Айбек Оралбай (+90 кг) * 🥇 Алуа Балкибекова (50 кг) * 🥇 Аида Әбікеева (65 кг) * 🥇 Наталья Богданова (70 кг) * 🥈 Назым Қызайбай (48 кг) * 🥉 Виктория Графеева (60 кг) * 🥉 Елдана Тәліпова (+80 кг) Қазақстан бокс федерациясының президенті Муталип Шахмурат 2025 жылы Ливерпульде (Англия) өткен World Boxing тұңғыш әлем чемпионатының жүлдегерлеріне сыйақылар көлемін жариялады. Федерация тарапынан жүлдегерлерге қаржылай сыйақы бекітілді. Алтын медаль иегерлеріне – 100 мың АҚШ доллары (54,1 млн теңге), күміске — 50 мың доллар (27 млн теңге), ал қолаға — 30 мың доллар (16 млн теңге). Сонымен қатар бас бапкерлерге (ерлер мен әйелдер құрамасы) қосымша 100 мың доллардан қарастырылған. Мемлекет тарапынан * 🥇— 15 000 доллар (8,1 млн теңге), * 🥈 — 7000 доллар (3,7 млн теңге), * 🥉 — 5000 доллар (2,7 млн теңге). Жаттықтырушыларға төлемдер * 🥇 — 10 000 доллар (5,4 млн теңге), * 🥈— 5000 доллар (2,7 млн теңге), * 🥉— 3000 доллар (1,6 млн теңге). Дереккөздер